b'\n_START_ARTICLE_\nIvan Bona\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nRodil se je 1908 v Gradcu finan\xc4\x8dnemu svetniku na \xc5\xbeeleznici Ivanu Bona\xc4\x8du, bratu ljubljanskega industrialca F. Bona\xc4\x8da. Ivan Bona\xc4\x8d je svoje \xc5\xbeivljenje posvetil preventivni medicini in znotraj te \xc5\xa1iroke veje medicine predvsem higieni in socialni medicini. Medicino je \xc5\xa1tudiral v Ljubljani, nadaljeval v Innsbrucku in 1932  doktoriral na Medicinski fakulteti v Beogradu. Specializacijo iz higiene je opravil leta 1937, vmes pa se je izpopolnjeval v Skopju in Beogradu ter v Nem\xc4\x8diji in \xc5\xa0vici._NEWLINE_Od leta 1933 in vse do leta 1945 je deloval na Higienskem zavodu v Ljubljani pri Ivu Pircu (1891\xe2\x80\x931967). Med vojno je opravljal akcije za sanitetno-tehni\xc4\x8dno za\xc5\xa1\xc4\x8dito prebivalstva na ogro\xc5\xbeenih ozemljih, pomembnih za narodnoosvobodilno borbo. Po osvoboditvi leta 1945 je bil_NEWLINE_imenovan za asistenta na novoustanovljenem In\xc5\xa1titutu za mikrobiologijo_NEWLINE_pri Milici Petrovi\xc4\x8d Valentin\xc4\x8di\xc4\x8d (1900\xe2\x80\x931965) ter hkrati prevzel vodstvo protiepidemijske slu\xc5\xbebe pri Republi\xc5\xa1kem sanitetnem in\xc5\xa1pektoratu. Leta 1946 je bil imenovan_NEWLINE_za honorarnega predavatelja higiene in socialne medicine na Medicinski fakulteti v Ljubljani ter kmalu napisal skripta Higiena za medicince in stomatologe. Leta 1953 pa je bil izvoljen za docenta, 1961 za izrednega profesorja, bil predstojnik Higienskega in\xc5\xa1tituta ter to delo opravljal vse do svoje upokojitve leta 1976. Pedago\xc5\xa1ke naloge je opravljal tudi na drugih visokih \xc5\xa1olah. Kot _NEWLINE_epidemiolog in higienik je sodeloval pri mnogih zdravstvenih akcijah za zatiranje in prepre\xc4\x8devanje gol\xc5\xa1avosti. Objavil je ve\xc4\x8d u\xc4\x8dbenikov ter strokovno-znanstvenih in poljudnoznanstvenih \xc4\x8dlankov.'